Storbritannias Grand Prix 2011
Storbritannias Grand Prix 2011 var et Formel 1-løp som ble arrangert 10. juli 2011 på Silverstone Circuit i Northamptonshire og Buckinghamshire, England. Det var det niende løpet i 2011-sesongen, og ble vunnet av Fernando Alonso i Ferrari. Til dette løpet ble det innført et forbud mot «off-throttle blown diffusers», det vil si praksisen med å tvinge motoren til å fortsette å produsere eksosgasser for å generere marktrykk selv om førerne ikke bruker gasspedalen.